**กาบรีแยล อาร์มังดู จี อาเบรว** (โปรตุเกส: *Gabriel Armando de Abreu*) หรือที่รู้จักกันในชื่อ **กาบรีแยล เปาลิสตา** (Gabriel Paulista) หรือ **กาบรีแยล** (Gabriel) เกิดเมื่อวันที่ 26 พฤศจิกายน ค.ศ. 1990 เป็นนักฟุตบอลชาวบราซิล เล่นตำแหน่งกองกลางตัวรับ ปัจจุบันอยู่กับบาเลนเซีย ในลาลิกา ประเทศสเปน

กาบรีแยล เกิดที่เซาเปาลู เป็นลูกคนสุดท้องในบรรดาพี่น้องทั้งหมด 5 คน ในครอบครัวที่ฐานะยากจนมาก ถึงขนาดไม่มีประปาและไฟฟ้าใช้ เมื่อต้องการใช้ไฟต้องขโมยเครื่องปั่นไฟหลักมาใช้ ทุกคนจึงดิ้นรนทำทุกอย่างเพื่อปากท้อง สำหรับกาบรีแยลเลือกการเล่นฟุตบอล และผิดหวังเมื่อการทดสอบเข้าสู่ซานโตสไม่ประสบความสำเร็จ

กาบรีแยลเริ่มอาชีพนักฟุตบอลกับวีตอเรียในปี ค.ศ. 2010 และเล่นให้กับบิยาร์เรอัลเป็นเวลา 1 ฤดูกาลครึ่ง ก่อนจะย้ายมาอยู่กับอาร์เซนอลในเดือนมกราคม ค.ศ. 2015

ในพรีเมียร์ลีก ฤดูกาล 2015–16 ในนัดที่ 6 ของฤดูกาล ที่อาร์เซนอลเป็นฝ่ายบุกไปเยือนเชลซี ที่สนามสแตมฟอร์ดบริดจ์ กาบรีแยลมีเหตุทะเลาะวิวาทกับเดียโก โกสตา กองหน้าของเชลซี จนถูกใบแดงไล่ออกในช่วงครึ่งแรกของการแข่งขัน ซึ่งจากภาพช้าเห็นได้ชัดว่าโกสตาเป็นฝ่ายก่อเรื่องขึ้นก่อน ต่อมาทางอาร์เซนอลได้ยื่นอุทธรณ์ต่อสมาคมฟุตบอลอังกฤษ และมีมติให้กาบรีแยลรอดพ้นการถูกแบนห้ามลงแข่ง 3 นัด แต่ต่อมาก็ได้เปลี่ยนแปลงคำตัดสินให้เป็นแบน 1 นัด ในนัดที่ 7 ที่อาร์เซนอลเป็นฝ่ายบุกไปเยือนเลสเตอร์ซิตี ที่สนามคิงเพาเวอร์สเตเดียม

กาบรีแยลยิงลูกแรกให้อาร์เซนอลได้ ในนัดที่ 19 ของฤดูกาล 2015–16 ซึ่งเป็นช่วงปลายปี ที่สนามเอมิเรตส์สเตเดียม เมื่อพบกับบอร์นมัท ซึ่งเป็นการเล่นในลีกที่ติดต่อกันถึง 3 นัดภายในเวลาไม่กี่วัน นับเป็นลูกแรกในนาทีที่ 27 ซึ่งอาร์เซนอลเอาชนะไปได้ 2-0 และส่งผลให้อาร์เซนอลมีคะแนนขึ้นนำในตาราง

นอกจากนี้แล้วกาบรีแยลเข้าร่วมกับโครงการการกุศลของอาร์เซนอลเกี่ยวกับการช่วยเหลือสังคมในด้านต่าง ๆ เช่น การดูแลความยากไร้ของเยาวชน หรือจะเป็นการสร้างสนามฟุตบอลในประเทศอิรัก 

ก่อนเปิดฤดูกาล 2017–18 หลังจากเป็นตัวสำรองมานาน กอรปกับปัญหาการบาดเจ็บอยู่เสมอ ทำให้กาบรีแยลย้ายไปสู่บาเลนเซีย ในลาลิกา ของสเปน ด้วยสัญญาเป็นเวลา 5 ปี

อ้างอิง
-------

1. ↑  "Player shirt numbers for 20 Barclays Premier League clubs released". Premier League. 8 August 2015. คลังข้อมูลเก่าเก็บจากแหล่งเดิมเมื่อ 2015-08-09. สืบค้นเมื่อ 9 August 2015.
2. 1 2  "Gabriel Paulista: อดีตที่ดิ้นรน กับวันนี้เพื่อสังคม". Arsenal.in.th อาร์เซนอลไทย. 20 December 2015. สืบค้นเมื่อ 21 December 2015.
3. ↑  "ปืนเฮ! อุทธรณ์ ใบแดง 'กาเบรียล' ผ่านรอดโทษแบน 3 เกม". ไทยรัฐ. 22 September 2015. สืบค้นเมื่อ 23 September 2015.
4. ↑  ""กาเบรียล" ไม่รอด "เอฟเอ" ถูกแบนตามเดิม". ผู้จัดการออนไลน์. 26 September 2015. สืบค้นเมื่อ 26 September 2015.[*ลิงก์เสีย*]
5. ↑  ""ผี" เซฟ "ฟาน กัล" เจ๊าสิงห์ไร้สกอร์ "ปืน" ขึ้นฝูง". ผู้จัดการออนไลน์. 29 December 2015. คลังข้อมูลเก่าเก็บจากแหล่งเดิมเมื่อ 2016-01-03. สืบค้นเมื่อ 29 December 2015.
6. ↑  "กลับสเปน "กาเบรียล"กองหลังปืนใหญ่ย้ายซบบาเลนเซีย-เซ็นสัญญา 5 ปี". *ข่าวสด*. 2017-08-19. สืบค้นเมื่อ 2017-08-31.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**กาบรีแยล เปาลิสตา**

| * ด
* ค
* ก
ผู้เล่นชุดปัจจุบันของสโมสรฟุตบอลบาเลนเซีย  |
| --- |
| 
1 Doménech **·** 
3 Ruiz **·** 
4 Medrán **·** 
5 กาบรีแยล **·** 
6 Kondogbia **·** 
7 กาบานิ **·** 
8 โซเลร์ **·** 
9 Gameiro **·** 
10 Parejo (c) **·** 
11 เชรืยเชฟ **·** 
12 Diakhaby **·** 
13 ซิลเลิสเซิน **·** 
14 กายา **·** 
15 Vallejo **·** 
16 Lee **·** 
17 กอเกอแล็ง **·** 
18 Wass **·** 
19 โรดริโก **·** 
20 Torres **·** 
21 Piccini **·** 
22 Gómez **·** 
23 Jason **·** 
24 กาไร **·** 
— Costa **·** 
— ม็องกาลา **·** 
— Sobrino **·** 
Manager : กัตตูโซ
 |